
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2690 

22 Οκτωβρίου 2013 


ΑΠΟΦΑΣΕΙ Σ 

Αριθμ. απόφ. 5/657/10.9.2013 

Έγκριση τροποποίησης του Κανονισμού του Χρηματι¬ 
στηρίου Αθηνών Α.Ε. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 43 και ιδίως την παρ. 2 αυτού και 85 του 
ν. 3606/2007 (ΦΕΚ Α'/195/17.8.2007) «Αγορές χρηματο¬ 
πιστωτικών μέσων και άλλες διατάξεις». 

2. Την απόφαση 8/452/1.11.2007 του Διοικητικού Συμ¬ 
βουλίου της Επιτροπής Κεφαλαιαγοράς (ΦΕΚ Β'/2138/ 
1.11.2007) και ιδίως το άρθρο 2. 

3. Τα πρακτικά των υπ’ αριθμ. 15/25.7.2013 συνεδριά¬ 
σεων του Διοικητικού Συμβουλίου της Ανώνυμης Εται¬ 
ρείας «Χρηματιστήριο Αθηνών Α.Ε.» και το σημείωμα του 
Χ.Α. ημερομηνίας 25.7.2013 σχετικά με τη συμμόρφωση 
του Χ.Α. με την εγκύκλιο 47 της ΕΚ. 

4. Την παράγραφο 2 του άρθρου 13 του ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του ν. 2324/1995 
(ΦΕΚ Α' 146). 

5. Την από 9.9.2013 εισήγηση της Διεύθυνσης Φορέων 
της Επιτροπής Κεφαλαιαγοράς. 

6. Το άρθρο 90 του «Κώδικα της νομοθεσίας για την 
Κυβέρνηση και τα κυβερνητικά όργανα» που κυρώθη¬ 
κε με το άρθρο Πρώτο του π.δ. 63/2005 (ΦΕΚ Α'/98/ 
22.4.2005), αποφασίζει ομόφωνα: 

Άρθρο 1 

Εγκρίνονται οι τροποποιήσεις του Κανονισμού Λει¬ 
τουργίας του Χρηματιστηρίου Αθηνών Α.Ε. όπως αυτές 
αποφασίστηκαν στην υπ’ αριθμ. 15η συνεδρίαση του 
Διοικητικού Συμβουλίου του Χρηματιστηρίου Αθηνών 
στις 25.7.2013 ως ακολούθως: 

1. Προστίθενται στους Ορισμούς οι ακόλουθοι: 

«Άμεση Πρόσβαση στην Αγορά (ΑΠΑ) 

Η ρύθμιση μέσω της οποίας ΕΠΕΥ, η οποία είναι Μέλος 
Αγοράς επιτρέπει σε συγκεκριμένους πελάτες (περιλαμ- 
βανομένων και επιλέξιμων αντισυμβαλλόμενων) την ηλε¬ 
κτρονική διαβίβαση εντολών στα εσωτερικά ηλεκτρονι¬ 


κά συστήματα διαπραγμάτευσής της, προκειμένου οι εν 
λόγω εντολές να προωθούνται αυτόματα στην Αγορά 
με χρήση του κωδικού διαπραγμάτευσης της ΕΠΕΥ.» 

«Απευθείας Πρόσβαση στην Αγορά (ΑπΕΠΑ) 

Η ρύθμιση μέσω της οποίας ΕΠΕΥ, η οποία είναι Μέ¬ 
λος Αγοράς, επιτρέπει σε συγκεκριμένους πελάτες την 
ηλεκτρονική απευθείας διαβίβαση εντολών στην Αγορά 
με χρήση του κωδικού διαπραγμάτευσής της, χωρίς οι 
εντολές αυτές να διακομίζονται μέσω των εσωτερικών 
ηλεκτρονικών συστημάτων διαπραγμάτευσης της ΕΠΕΥ.» 

«Χρηματική Διανομή 

Η διανομή χρηματικού ποσού από Εκδότη προς 
δικαιούχους, ιδίως με τη μορφή μερίσματος, προμε- 
ρίσματος, ειδικών και πάσης φύσεως αποθεματικών, 
επιστροφής κεφαλαίου, τόκου προνομίου, τόκου ομο¬ 
λογιακού δανείου» 

2. Ο ορισμός «Δίκτυο Χρηματιστηριακών Συναλλαγών 
ή Δ.Χ.Σ.» αντικαθίσταται ως εξής: 

«Δίκτυο Χρηματιστηριακών Συναλλαγών ή Δ.Χ.Σ. 

Το διαχειριζόμενο από το Χ.Α. δίκτυο διασύνδεσης και 
επικοινωνίας μεταξύ του Συστήματος και των Μελών 
ή και λοιπών προσώπων που έχουν πρόσβαση στο Σύ¬ 
στημα, συμπεριλαμβανομένων επιχειρήσεων οι οποίες 
εξαιρούνται από την Οδηγία 2004/39/ΕΚ και διαπραγμα¬ 
τεύονται για ίδιο λογαριασμό μέσω μηχανισμών παρο¬ 
χής άμεσης πρόσβασης στην αγορά (ΑΠΑ) ή απευθείας 
πρόσβασης στην αγορά (ΑπΕΠΑ)» 

3. Η περίπτωση (δ) της εσωτερικής παραγράφου (1) 
της παραγράφου 1.1.2 αντικαθίσταται ως εξής: 

«(δ) Σε περίπτωση συγχώνευσης Μέλους με απορρό¬ 
φηση ή εξαγορά του από Ε.Π.Ε.Υ. που δεν είναι Μέλος, 
η Ε.Π.Ε.Υ., για να διαδεχθεί το Μέλος ως προς όλα τα 
δικαιώματα και τις υποχρεώσεις που απορρέουν από 
την ιδιότητα αυτή, οφείλει να αποκτήσει τη σχετική 
ιδιότητα σύμφωνα με τις διατάξεις του παρόντος Κα¬ 
νονισμού. Εάν το απορροφούν ή εξαγοράζον πρόσωπο 
είναι Μέλος, διαδέχεται αυτοδικαίως το απορροφώμε- 
νο ή εξαγοραζόμενο Μέλος σε όλα τα δικαιώματα και 
τις υποχρεώσεις του τελευταίου που προκύπτουν από 
τη σχετική ιδιότητά του. Το απορροφούν ή εξαγορά¬ 
ζον Μέλος οφείλει πριν τη συγχώνευση να ενημερώσει 
σχετικά με επιστολή του το Χ.Α.. Με Απόφαση του Χ.Α. 
μπορεί να εξειδικεύεται κάθε σχετικό θέμα και αναγκαία 
λεπτομέρεια». 

4. Η εσωτερική παράγραφος (1) της παραγράφου 1.1.3 
αντικαθίσταται ως εξής: 

«1. Τα Μέλη ευθύνονται έναντι του Χ.Α. για την εκπλήρω¬ 
ση κάθε υποχρέωσής τους που απορρέει από τον παρό¬ 
ντα Κανονισμό. Η ευθύνη αυτή περιλαμβάνει κάθε πράξη 
ή παράλειψη των οργάνων που τα αντιπροσωπεύουν, των 
βοηθών εκπλήρωσης, των προστηθέντων τους, ιδίως των 
προσώπων που χρησιμοποιούν για την πρόσβαση ή στα 
οποία επιτρέπουν την πρόσβαση στα συστήματα των 
Αγορών του Χ.Α. προς διενέργεια συναλλαγών.» 

5. Η εσωτερική παράγραφος (1) της παραγράφου 1.2.4 
αντικαθίσταται ως εξής: 

«1. Τα Μέλη οφείλουν να πληρούν τις οριζόμενες στην 
κείμενη νομοθεσία χρηματοοικονομικές απαιτήσεις των 
Ε.Π.Ε.Υ., όπως τις απαιτήσεις Μετοχικού Κεφαλαίου και 
τις κεφαλαιακές απαιτήσεις. Τα Μέλη οφείλουν επίσης 
να αποστέλλουν στο ΧΑ, σε ηλεκτρονική μορφή τις 
ελεγμένες εξαμηνιαίες οικονομικές καταστάσεις.» 

6. Η εσωτερική παράγραφος (4) της παραγράφου 1.2.6 
αντικαθίσταται ως εξής: 

«4. Τα Μέλη οφείλουν να δηλώνουν στο Χ.Α. τα στοι¬ 
χεία των Πιστοποιημένων Διαπραγματευτών που διο¬ 
ρίζουν, ως και κάθε μεταβολή των στοιχείων αυτών.» 

7. Η παράγραφος 1.2.8 αντικαθίσταται ως εξής: 

«1.2.8 Δικαιώματα συμμετοχής στις Αγορές και ετήσιας 

συνδρομής 

1) Για τη συμμετοχή τους στις Αγορές του Χ.Α. τα 
Μέλη καταβάλλουν τις χρεώσεις που καθορίζονται με 
Απόφαση του Χ.Α. 

2) Με τη σχετική Απόφαση οι παραπάνω χρεώσεις 
μπορεί να διαφοροποιούνται, ενδεικτικά ανάλογα με την 
ιδιότητα Μέλους ή το είδος των Χρηματοπιστωτικών 
Μέσων, στα οποία αυτό δραστηριοποιείται, ή το αν το 
Μέλος συμμετέχει σε μία ή περισσότερες Αγορές του 
Χ.Α., σε τοπική ή εξ αποστάσεως βάση, ή εάν συμμετέχει 
στην εκκαθάριση των συναλλαγών.» 

8. Στην παράγραφο 1.3.1 αντικαθίσταται ο τίτλος και 
η εσωτερική παράγραφος (3) ως εξής: 

«1.3.1 Προϋποθέσεις για την απόκτηση και διατήρηση 
της ιδιότητας του Ειδικού Διαπραγματευτή» 

«3. Οι παραπάνω προϋποθέσεις πρέπει να πληρού- 
νται και για τη διατήρηση της ιδιότητας του Ειδικού 
Διαπραγματευτή» 

και η τελευταία παράγραφος αναριθμείται σε 4 

9. Η παράγραφος 1.3.2 αντικαθίσταται ως εξής: 

«1.3.2 Ελάχιστη διάρκεια ειδικής διαπραγμάτευσης 

1) Η διάρκεια της ειδικής διαπραγμάτευσης ανά Χρη¬ 
ματοπιστωτικό Μέσο είναι κατ’ ελάχιστον ετήσια. Μετά 
πάροδο του έτους, η άδεια της ειδικής διαπραγμάτευ¬ 
σης στο σχετικό Χρηματοπιστωτικό Μέσο ανανεώνεται 
αυτόματα για αόριστο χρονικό διάστημα. 

2) Καθ’ όλη τη διάρκεια της Ειδικής Διαπραγμάτευσης, 
το Μέλος υποχρεούται να γνωστοποιεί στο ΧΑ κάθε 
μεταβολή των δηλωθέντων κατά την αρχική έγκριση 
στοιχείων του.» 

10. Στην παράγραφο 1.4.1 προστίθεται εσωτερική πα¬ 
ράγραφος (7) ως εξής: 

«7. Το ΧΑ τηρεί αρχεία σχετικά με την πρόσβαση των 
Μελών στο ΔΧΣ.» 

11. Στην υποπαράγραφο (1) της παραγράφου 1.4.2 προ¬ 
στίθεται τελευταίο εδάφιο ως εξής: 

«Ο εσωτερικός ελεγκτής δεν απαιτείται να είναι πι¬ 
στοποιημένος διαπραγματευτής.» 


12. Η παράγραφος 1.4.4 αντικαθίσταται ως εξής: 

«1.4.4 Κωδικοί χρηστών 

1) Κάθε χρήστης τερματικού σταθμού Μέλους που 
δηλώνεται στο Χ.Α. διαθέτει διαφορετικό κωδικό αριθμό 
που του δίδεται από το Χ.Α. 

2) Κάθε χρήστης τερματικού σταθμού Μέλους εισάγει 
στον τερματικό σταθμό κατά την έναρξη λειτουργίας 
του τον κωδικό του αριθμό. 

3) Όλες οι εντολές Μέλους προς διενέργεια συναλ¬ 
λαγών στο Χ.Α. που διαβιβάζονται μέσω τερματικού 
σταθμού του Μέλους δεσμεύουν το Μέλος. Σε κάθε 
περίπτωση το Μέλος ευθύνεται για τη χρήση κωδικού 
από μη εξουσιοδοτημένα πρόσωπα. 

4) Τα Μέλη υποχρεούνται να ενημερώνουν άμεσα το 
Χ.Α. για κάθε αλλαγή χρήστη ή για κάθε αφαίρεση της 
ιδιότητας χρήστη για οποιοδήποτε λόγο, προκειμένου 
το Χ.Α. να απενεργοποιήσει οριστικά ή προσωρινά τον 
κωδικό του. 

5) Το Χ.Α. μπορεί να καθορίζει με Απόφασή του το 
μέγιστο αριθμό ταυτόχρονων συνδέσεων και χρηστών 
που δικαιούται να έχει κάθε Μέλος και τις αντίστοιχες 
χρεώσεις-συνδρομές εγκατάστασης και λειτουργίας 
τους.» 

13. Μετά την παράγραφο 1.4.4 προστίθεται παράγρα¬ 
φος 1.4.5 ως εξής: 

«1.4.5 Αμεση Πρόσβαση στην Αγορά (ΑΠΑ) και Απευ¬ 
θείας Πρόσβαση στην Αγορά (ΑπΕΠΑ) 

1) Το Χ.Α. επιτρέπει στα Μέλη του να παρέχουν σε 
πελάτες τους ΑΠΑ ή ΑπΕΠΑ σύμφωνα με τα οριζόμενα 
στις επόμενες υποπαραγράφους. 

2) Τα Μέλη γνωστοποιούν στο Χ.Α με αίτησή τους την 
πρόθεσή τους για την παροχή της υπηρεσίας ΑΠΑ ή 
ΑπΕΠΑ σε πελάτες τους, πριν προβούν σε ένεργοποίησή 
της. Στην περίπτωση παροχής ΑπΕΠΑ, τα Μέλη γνω¬ 
στοποιούν και τους επιμέρους πελάτες στους οποίους 
πρόκειται να χορηγηθεί πρόσβαση στην αγορά. 

3) Το ελάχιστο περιεχόμενο της αίτησης και των υπο¬ 
βαλλόμενων δικαιολογητικών ορίζονται από το ΧΑ. Από 
τα υποβαλλόμενα στοιχεία πρέπει να αποδεικνύεται η 
πλήρωση των προϋποθέσεων χορήγησης της αντίστοι¬ 
χης υπηρεσίας σύμφωνα με τις γενικές διατάξεις του 
Κανονισμού και τις ειδικές διατάξεις της παρούσας πα¬ 
ραγράφου. Η αποδοχή της αίτησης γίνεται με απόφαση 
του ΧΑ η οποία γνωστοποιείται στην ΕΚ. 

4) Εντολή ή μήνυμα που διοχετεύεται στο Σύστημα 
μέσω μηχανισμού ΑΠΑ ή ΑπΕΠΑ ταυτοποιείται ως εντο¬ 
λή ή μήνυμα ΑΠΑ ή ΑπΕΠΑ του Μέλους, σύμφωνα με τις 
τεχνικές προδιαγραφές του ΧΑ. 

5) Τα Μέλη, πέραν των λοιπών υποχρεώσεών τους και 
της ευθύνης τους από τον παρόντα Κανονισμό, πρέπει 
να διαθέτουν τα κατάλληλα συστήματα και αποτελε¬ 
σματικούς μηχανισμούς ελέγχου, περιλαμβανομένων και 
των προσυναλλακτικών και μετασυναλλακτικών, προκεί- 
μενου να διασφαλίζουν την πλήρη συμμόρφωση προς 
τους κανόνες του Χ.Α. και της Αγοράς και προς τους 
ειδικούς κανόνες παροχής των υπηρεσιών ΑΠΑ/ΑπΕΠΑ 
της υποπαραγράφου (6). Τα Μέλη διασφαλίζουν ότι οι 
πελάτες τους λαμβάνουν γνώση των ισχυόντων κανόνων 
και των υποχρεώσεων που τα Μέλη, οι χρήστες και οι 
πελάτες τους έχουν έναντι του ΧΑ κατά την παροχή 
των υπηρεσιών ΑΠΑ/ΑπΕΠΑ, 

6) Όταν το ΧΑ επιτρέπει σε Μέλος να παρέχει σε 
πελάτες του υπηρεσίες ΑΠΑ/ΑπΕΠΑ σύμφωνα με τον 

παρόντα Κανονισμό, ισχύουν, πέραν των γενικών και οι 
ακόλουθες ειδικές διατάξεις: 

Α) Τελική ευθύνη ; Οι υποχρεώσεις και η αποκλειστική 
ευθύνη έναντι του ΧΑ για κάθε εντολή ή μήνυμα που 
εισάγεται και/ή εκτελείται μέσω των κωδικών που ταυ- 
τοποιούνται ως κωδικοί ΑΠΑ/ΑπΕΠΑ της αντίστοιχης 
υπηρεσίας που έχει παρασχεθεί στο Μέλος, ανήκουν 
στο Μέλος. 

Β) Επικουρική ευθύνη: Το Μέλος δεν απαλλάσσεται 
και δεν δύναται να επικαλεστεί απαλλαγή του έναντι 
του ΧΑ, για εντολή, μήνυμα ή συναλλαγή που πραγμα¬ 
τοποιείται μέσω του κωδικού του ή μέσω οποιουδήποτε 
άλλου κωδικού που έχει αποδοθεί ή ταυτοποιείται ως 
κωδικός ΑΠΑ/ΑπΕΠΑ του Μέλους ή του χρήστη του. 

Γ) Συμφωνίες του Μέλους με τους πελάτες ή προ- 
στηθέντες του ή οποιονδήποτε τρίτο σχετικά με τον 
περιορισμό ή απαλλαγή του από την τελική ή επικου¬ 
ρική ευθύνη του Μέλους, περιλαμβανομένης και της 
ευθύνης για εσφαλμένες εντολές, δεν δεσμεύουν και σε 
κάθε περίπτωση, δεν ισχύουν έναντι του ΧΑ. Το Μέλος 
οφείλει να περιλαμβάνει στις παραπάνω συμφωνίες του 
αυτή την ρήτρα. 

Δ) Τα Μέλη οφείλουν να εφαρμόζουν διαδικασίες δέ¬ 
ουσας επιμέλειας και διαδικασίες που διασφαλίζουν 
την ομαλή λειτουργία της αγοράς, τη δίκαιη και εύ¬ 
ρυθμη διεξαγωγή των συναλλαγών και την αποτροπή 
συμπεριφορών που ενδέχεται να συνιστούν κατάχρηση 
της αγοράς, όσον αφορά τους πελάτες στους οποίους 
παρέχουν ΑΠΑ/ΑπΕΠΑ. Οι υποχρεώσεις του προηγού¬ 
μενου εδαφίου δεν ανήκουν και δεν δύνανται να ματο¬ 
κυλιστούν στο ΧΑ. 

Ε) Το ΧΑ διατηρεί την ευχέρεια να απορρίψει αίτηση 
παροχής ΑΠΑ/ΑπΕΠΑ ή να διακόψει ή να αναστείλει ή να 
ανακαλέσει την πρόσβαση στις υπηρεσίες αυτές, κατά 
περίπτωση, εφόσον διαπιστώσει, ιδίως, τα ακόλουθα ή 
διατηρεί αμφιβολίες, ιδίως, ως προς τα ακόλουθα: 

- ότι το Μέλος δεν εφαρμόζει διαδικασίες δέουσας 
επιμέλειας ως προς τις υπηρεσίες ΑΠΑ/ΑπΕΠΑ και δι¬ 
αδικασίες που διασφαλίζουν τη δίκαιη και εύρυθμη 
διεξαγωγή των συναλλαγών και την αποτροπή συ¬ 
μπεριφορών που ενδέχεται να συνιστούν κατάχρηση 
της αγοράς 

- ότι ο τρόπος παροχής και εκτέλεσης της υπηρεσίας 
ή η συνέχιση της πρόσβασης σε αυτήν από το Μέλος 
και οι σχετικές με την υπηρεσία διαδικασίες τους, δεν 
συνάδουν με τους κανόνες και τις διαδικασίες του ΧΑ 
σχετικά με τη δίκαιη και εύρυθμη διεξαγωγή των συναλ¬ 
λαγών και την αποτροπή συμπεριφορών που ενδέχεται 
να συνιστούν κατάχρηση της αγοράς 

Στ) Το ΧΑ αποδίδει μοναδικό κωδικό ταυτοποίησης 
πελάτη ΑπΕΠΑ, μέσω του οποίου ο τελευταίος διοδεύει 
εντολές στο σύστημα, ξεχωριστά από τις υπόλοιπες 
εντολές του Μέλους. Το ΧΑ παρακολουθεί τις εντολές 
που διαβιβάζονται στο σύστημά του μέσω των μοναδι¬ 
κών κωδικών ΑπΕΠΑ που έχουν αποδοθεί σε πελάτες 
του Μέλους. 

Το ΧΑ έχει τη δυνατότητα και διατηρεί την ευχέρεια 
να διακόψει, αναστείλει ή ανακαλέσει την πρόσβαση 
εντολών στα συστήματά του, ξεχωριστά για κάθε μο¬ 
ναδικό κωδικό και ανεξάρτητα από τις λοιπές εντολές 
του Μέλους. 

Ζ) Το ΧΑ δύναται, εφόσον κρίνεται αναγκαίο, να επα¬ 
νεξετάζει τα εσωτερικά συστήματα ελέγχου κινδύνων 


Μέλους, όσον αφορά την παροχή υπηρεσιών ΑΠΑ/ΑπΕ¬ 
ΠΑ στους πελάτες τους. 

Η) Το ΧΑ διατηρεί αρχεία σχετικά με τις πολιτικές και 
διαδικασίες του σε θέματα παροχής υπηρεσιών ΑΠΑ/ 
ΑπΕΠΑ, καθώς και για κάθε σημαντικό συμβάν που σχε¬ 
τίζεται με συναλλαγές μέσω ΑπΕΠΑ, για πέντε χρόνια, 
ανά περίπτωση.» 

14. Η παράγραφος 1.5.1 αντικαθίσταται ως εξής: 

«1.5.1 Γ ενικές υποχρεώσεις 

Το Μέλος υποχρεούται καθ’ όλη τη διάρκεια ισχύος 
της ιδιότητάς του και μέχρι την οριστική της λήξη: 

(α) Να πληροί τις προϋποθέσεις που εκάστοτε ορί¬ 
ζονται για την απόκτηση της ιδιότητας του Μέλους 
σύμφωνα με τον παρόντα Κανονισμό και να δραστηρι¬ 
οποιείται μόνο στις Αγορές για τις οποίες έχει λάβει 
άδεια από το Χ.Α. 

(β) Να καταβάλλει τις κάθε είδους συνδρομές,, έξοδα 
και, εν γένει, οφειλές έναντι του Χ.Α. σύμφωνα με τους 
όρους και τις σχετικές Αποφάσεις του Κανονισμού και 
των συμβάσεων που υπογράφει με το Χ.Α.. 

(γ) Να συμμορφώνεται αμέσως και πλήρως προς τις 
διατάξεις του παρόντος Κανονισμού, των Αποφάσεων του 
Χ.Α., των συμβάσεων που υπογράφει με το Χ.Α. και προς 
κάθε απόφαση ή υπόδειξη αρμοδίου οργάνου του Χ.Α. 

(δ) Να τηρεί τις τεχνικές προδιαγραφές των συστη¬ 
μάτων πληροφορικής του Χ.Α. και των τεχνικών προδι¬ 
αγραφών και όρων που περιέχονται σε αποφάσεις ή σε 
συμβάσεις υπηρεσιών ΤΠΕ (Τεχνολογιών Πληροφορικής 
και Επικοινωνιών) που παρέχει το ΧΑ, όπως ενδεικτικά 
της χρήσης του Δ.Χ.Σ., των υπηρεσιών τεχνικής διασύν¬ 
δεσης (ΑΤΗΕΧ ΘαΙοννεγ, ΟϋΕ-ΑΡΙ ή/και ΑΠΑ ή ΑπΕΠΑ), να 
επιτρέπει στο Χ.Α. τη διενέργεια επιτόπιων ελέγχων σε 
σχέση με τα συστήματα πληροφορικής του Μέλους και 
να παρέχει κάθε ζητούμενη πληροφορία που κρίνει το 
Χ.Α. απαραίτητη για τη διενέργεια των ελέγχων αυτών. 

(ε) Να τηρεί αρχεία και στοιχεία όλων των συναλ¬ 
λαγών του στο Χ.Α., των οποίων το περιεχόμενο το 
Χ.Α. μπορεί να εξειδικεύει με Απόφασή του. Κάθε τέ¬ 
τοιο στοιχείο θα υποβάλλεται προς έλεγχο στο Χ.Α. σε 
πρώτη ζήτηση και, εάν δεν τηρείται σε ευανάγνωστη ή 
έγχαρτη μορφή, θα πρέπει το Μέλος να μπορεί να το 
αναπαραγάγει σε τέτοια μορφή. 

(στ) Να τηρεί τα βιβλία και να εκδίδει τα παραστατικά 
και στοιχεία που προβλέπουν οι κείμενες διατάξεις. 

(ζ) Να παρέχει τις καλύψεις που εκάστοτε απαιτούνται 
με βάση τις κείμενες διατάξεις ως προϋπόθεση για τη 
διενέργεια των ημερήσιων συναλλαγών του. 

(η) Να τηρεί επαρκή συστήματα εσωτερικού ελέγχου 
σε σχέση με τις συναλλαγές που θα διενεργεί στο Χ.Α. 
και τον έλεγχο τήρησης από το Μέλος του παρόντος 
Κανονισμού. 

(θ) Να ενημερώνει εγγράφως τους πελάτες του ότι 
οι συναλλαγές τους διέπονται από τον παρόντα Κα¬ 
νονισμό. 

(ι) Να διαθέτει επαρκές προσωπικό με κατάλληλες 
γνώσεις και εμπειρία και ικανότητες για την εξασφάλιση 
της συμμόρφωσής του προς τον παρόντα Κανονισμό. 

(ια) Να επιτρέπει στο Χ.Α. τη διενέργεια επιτόπιων 
ελέγχων για την εξακρίβωση της τήρησης του παρόντος 
Κανονισμού. 

(ιβ) Να εξασφαλίζει την τήρηση από τους υπαλλήλους 
του όλων των υποχρεώσεων που απορρέουν από τον 
παρόντα Κανονισμό. 

(ιγ) Να επιδεικνύει την επιβαλλόμενη επιμέλεια για την 
τήρηση, σε σχέση με τις συναλλαγές που διενεργεί στο 
Χ,Α., των κανόνων επαγγελματικής συμπεριφοράς των 
Ε.Π.Ε.Υ. και των κανόνων για τις οργανωτικές απαιτήσεις 
σύμφωνα με τα προβλεπόμενα στις κείμενες διατάξεις. 

(ιδ) Να διαθέτει τους κατάλληλους μηχανισμούς προ- 
συναλλακτικών και μετασυναλλακτικών ελέγχων των 
συναλλαγών του για να διαπιστώνει κατ’ ελάχιστον, 
ότι δεν υφίσταται μη εξουσιοδοτημένη πρόσβαση στο 
σύστημα διαπραγμάτευσης, ότι φιλτράρεται η τιμή και 
η ποσότητα των εντολών και ότι επιβεβαιώνονται όλα 
τα στοιχεία της εντολής περιλαμβανομένου του συμβό¬ 
λου της αξίας. Το Χ.Α. με Απόφασή του εξειδικεύει τις 
υποχρεώσεις όσον αφορά τους προσυναλλακτικούς και 
μετασυναλλακτικούς ελέγχους και, εφόσον απαιτείται, 
τον χρόνο εφαρμογής τους 

(ιε) Να αναγράφει σε όλα τα έντυπα και τις ανακοι¬ 
νώσεις και στον τυχόν διαδικτυακό τόπο του ότι είναι 
Μέλος του Χ.Α., αναφέροντας και τις Αγορές του Χ.Α., 
στις οποίες συμμετέχει. 

(ιστ) Να υποβάλλει στην ελληνική ή αγγλική γλώσσα 
τα έγγραφα και τις ανακοινώσεις που απευθύνει προς 
το Χ.Α., να διενεργεί τις οποιεσδήποτε δημοσιεύσεις 
του προς το κοινό τουλάχιστον στην ελληνική ή αγγλι¬ 
κή γλώσσα και να χρησιμοποιεί ως γλώσσα επίσημης 
επικοινωνίας με τα άλλα Μέλη του Χ.Α. την ελληνική ή 
αγγλική γλώσσα.» 

15. Η περίπτωση (α) της εσωτερικής παραγράφου (1) 
της παραγράφου 1.5.2 αντικαθίσταται ως εξής: 

«(α) Περιοδικές συνδρομές που μπορεί να συναρτώ- 
νται με: (α) την αξία των ημερησίων συναλλαγών του 
Μέλους ανά είδος Κινητής Αξίας ή Παραγώγου, (β) την 
καταχώριση εντολών στο ΟΑΣΗΣ, ενδεικτικά όσον αφο¬ 
ρά την Αγορά Αξιών και (γ) τη χρήση τεχνικών υπηρε¬ 
σιών του Χ.Α. (όπως ενδεικτικά των υπηρεσιών ΑΤΗΕΧ 
Θαίθνναγ, ΑΡΙ). Οι συνδρομές των Μελών καταβάλλονται 
ημερησίως, εκτός αν διαφορετικά ορίζεται σε σχετική 
Απόφαση του Χ.Α.» 

16. Η παράγραφος 1.5.4 αντικαθίσταται ως εξής: 

«1.5.4 Έλεγχος και παρακολούθηση συναλλαγών και 

Μελών 

(1) Το Χ.Α διαθέτει κατάλληλους και επαρκείς μηχανι¬ 
σμούς παρακολούθησης των συναλλαγών όσο δυνατόν 
πλησιέστερα στον πραγματικό χρόνο πραγματοποίησής 
τους και διενεργεί περιοδικές επανεξετάσεις και εσω¬ 
τερικούς ελέγχους των διαδικασιών και των ρυθμίσεων 
για την πρόληψη και τον εντοπισμό συμπεριφορών οι 
οποίες ενδέχεται να συνιστούν κατάχρηση της αγοράς. 

(2) Το Χ.Α. ελέγχει την προσβασιμότητα των προ¬ 
σώπων που έχουν αρμοδιότητα παρακολούθησης των 
συναλλαγών και ορίζει τα καθ’ ύλη αρμόδια όργανά 
του για τον έλεγχο και την παρακολούθηση της συμ¬ 
μόρφωσης των Μελών με τον παρόντα Κανονισμό. Το 
Χ.Α. τηρεί αρχεία σχετικά με τους ελέγχους και την 
παρακολούθηση των συναλλαγών των Μελών 

(3) Τα Μέλη υποχρεούνται να παρέχουν στα αρμόδια 
όργανα του Χ.Α. κάθε πληροφορία που τους ζητείται 
ως προς κάθε θέμα που συνδέεται με τον παρόντα 
Κανονισμό και την εύρυθμη λειτουργία του Συστήματος 
και του Χ.Α. 

(4) Σε περίπτωση ενδείξεων για παράβαση του Κανο¬ 
νισμού, τα αρμόδια όργανα, αφού ολοκληρώσουν την 
έρευνα και συλλογή των απαιτούμενων στοιχείων και 


πληροφοριών, συντάσσουν και αποστέλλουν έκθεση 
στο Δ.Σ. του Χ.Α., το οποίο και αποφασίζει ως προς το 
αν θα ενεργοποιηθεί η διαδικασία λήψης μέτρων κατά 
τα προβλεπόμενα στην Ενότητα 6. 

(5) Τα Μέλη ενημερώνουν άμεσα τα αρμόδια όργα¬ 
να του Χ.Α. σε κάθε περίπτωση αδυναμίας πρόσβασης 
στο Σύστημα ως και σε περίπτωση αποκατάστασης 
της πρόσβασης. 

(6) Το Χ.Α. γνωστοποιεί αμελλητί στην Επιτροπή 
Κεφαλαιαγοράς περιπτώσεις αντικανονικών όρων συ¬ 
ναλλαγών που μπορούν να διαταράξουν την εύρυθμη 
λειτουργία της αγοράς ή περιπτώσεις συμπεριφορών 
που ενδέχεται να συνιστούν χειραγώγηση αγοράς και 
παρέχει σε αυτή κάθε σχετικό στοιχείο και πληροφορία 
ως και κάθε αναγκαία συνδρομή για τη διερεύνηση και 
διεξαγωγή των πράξεων χειραγώγησης που διαπράτ- 
τονται στα συστήματα των Αγορών του.» 

17. Η παράγραφος 1.6 αντικαθίσταται ως εξής: 

«1.6 Παραίτηση Μέλους ή Ειδικού Διαπραγματευτή 

1) Το Μέλος δικαιούται να παραιτηθεί από την ιδιότητα 
του Μέλους ή του Ειδικού Διαπραγματευτή υπό τους 
όρους των επομένων παραγράφων. 

2) Η παραίτηση πρέπει να γνωστοποιηθεί εγγράφως 
στο Χ.Α. και συνιστά και καταγγελία των συμφωνιών που 
τυχόν έχει συνάψει το Μέλος με την ιδιότητα αυτή με 
το Χ.Α. Τα αποτελέσματα της γενόμενης παραίτησης 
και καταγγελίας επέρχονται μετά πάροδο προθεσμίας 
τριάντα (30) ημερών από την ως άνω γνωστοποίηση με 
την επιφύλαξη των ειδικότερα οριζόμενων στις επόμε¬ 
νες υποπαραγράφους. Δήλωση παραίτησης Ειδικού Δια¬ 
πραγματευτή πριν την παρέλευση του προβλεπόμενου 
στην § 1.3.2. χρόνου γίνεται δεκτή μόνο για σπουδαίο 
λόγο. Ως σπουδαίος λόγος νοείται η επέλευση εταιρι¬ 
κών ή άλλων γεγονότων που επηρεάζουν τη λειτουρ¬ 
γία της εταιρίας του Μέλους, όπως ενδεικτικά η λύση 
της εταιρίας, η ανάκληση της άδειας λειτουργίας της, 
η κήρυξη αυτής σε κατάσταση πτώχευσης. Η δήλωση 
παραίτησης από την ιδιότητα του Μέλους, ενώ αυτό 
είναι και Ειδικός Διαπραγματευτής, γίνεται δεκτή μόνο 
εφόσον υφίσταται σπουδαίος λόγος σύμφωνα με τα 
παραπάνω, επιφέρει δε αναγκαστικά την απώλεια της 
ιδιότητας και του Ειδικού Διαπραγματευτή. 

3) Η παραίτηση ισχύει με τον όρο ότι το Μέλος έχει 
ρυθμίσει, μετά από συνεννόηση με το ΧΑ, εντός της 
τιθέμενης ως άνω προθεσμίας τα θέματα που τυχόν 
εκκρεμούν με το Χ.Α. Τ ο Χ.Α. μπορεί να τάξει μακρύτερη 
προθεσμία, εάν τούτο επιβάλλεται για την εκπλήρωση 
των υποχρεώσεων του υπό παραίτηση ή και την προστα¬ 
σία της αγοράς, όπως ενδεικτικά όταν αυτό είναι Εκκα¬ 
θαριστικό Μέλος ή συντρέχει περίπτωση υπερημερίας 
σύμφωνα με τους Κανονισμούς της ΕΤ.ΕΚ. Σε περίπτωση 
μακρύτερης προθεσμίας, η ημερομηνία της παραίτησης 
και των αποτελεσμάτων της παρατείνονται αντίστοιχα. 

4) Με την πλήρωση των προϋποθέσεων των προη¬ 
γούμενων υποπαραγράφων το Χ.Α. κάνει αποδεκτή την 
παραίτηση και ενημερώνει σχετικά το Εκκαθαριστικό 
Μέλος. Σε περίπτωση μη αποδοχής της παραίτησης, 
παρέχει αιτιολογημένη απάντηση. 

5) Το Χ.Α. μπορεί να θέτει ειδικότερους όρους ως 
προς τη συντέλεση της παραίτησης, όπως ιδίως στην 
περίπτωση που το υπό παραίτηση Μέλος ενεργεί ως 
Εκκαθαριστικό Μέλος ή εάν τούτο επιβάλλεται για την 
εκπλήρωση των υποχρεώσεων του Μέλους. Στην περί- 

πτώση που το υπό παραίτηση Μέλος ενεργεί ως Εκκα¬ 
θαριστικό Μέλος, ως τέτοιοι όροι νοούνται ενδεικτικά η 
μεταφορά των θέσεων πελατείας του Μέλους σε άλλο 
Εκκαθαριστικό Μέλος, η αναβολή της παραίτησης μέχρι 
τη λήξη των θέσεων αυτών ή η άμεση διευθέτησή τους 
από το Μέλος με πρόωρη ή αναγκαστική λήξη τους. 

6) Η παραίτηση από την ιδιότητα του Μέλους ή του 
Ειδικού Διαπραγματευτή δεν αποκλείει το ενδεχόμενο 
εκ νέου απόκτησής της, υπό τον όρο ότι θα πληρούνται 
κατά το χρόνο της απόκτησης οι όροι που τη διέπουν. 

7) Οι όροι και η διαδικασία παραίτησης μπορεί να 
εξειδικεύονται με απόφαση του Χ.Α.» 

18. Η εσωτερική παράγραφος (2) της παραγράφου 2.1.1 
αντικαθίσταται ως εξής: 

«2) Η διαπραγμάτευση στο Χ.Α. γίνεται αποκλειστικά 
μέσω του Συστήματος. Μέσω του Συστήματος διεξάγε¬ 
ται επίσης και κάθε διαδικασία διενέργειας προσυμφω- 
νημένης συναλλαγής κατά τα ειδικότερα προβλεπόμενα 
στην παρούσα Ενότητα. Το Χ.Α.: α) διασφαλίζει ότι το 
Σύστημα έχει επαρκή χωρητικότητα και ανθεκτικότητα, 
περιλαμβανομένων των ρυθμίσεων αποτροπής υπερκο¬ 
ρεσμού του βιβλίου εντολών και υπέρβασης των ορίων 
ανταλλαγής μηνυμάτων και διαθέτει διαδικασίες για τον 
έλεγχό τους, β) διαθέτει προσχεδιασμένη μεθοδολογία 
ανάπτυξης και δοκιμαστικής λειτουργίας του Συστή¬ 
ματος, καθώς και ρυθμίσεις και διαδικασίες για την 
παρακολούθησή του όσο δυνατόν πλησιέστερα στον 
πραγματικό χρόνο και την περιοδική επανεξέταση και 
αξιολόγησή του, γ) εφαρμόζει ρυθμίσεις και διαδικασίες 
για τη φυσική και ηλεκτρονική ασφάλεια του Συστήμα¬ 
τος, την ελαχιστοποίηση της πιθανότητας διατάραξης 
της λειτουργίας γενικά και ειδικότερα εξ αιτίας ανε¬ 
πάρκειας ή σφάλματος των συστημάτων τρίτων στους 
οποίους παρέχεται πρόσβαση στο Σύστημα, καθώς και 
αποτροπής δυνητικών παραπτωμάτων ή πρακτικών 
κατάχρησης της αγοράς και δ) διαθέτει μηχανισμούς 
και εναλλακτικές διαδικασίες διαπραγμάτευσης για τις 
περιπτώσεις προβλημάτων δυσλειτουργίας του ή άλ¬ 
λων έκτακτων γεγονότων με σκοπό τη διαφύλαξη της 
εύρυθμης λειτουργίας της αγοράς και την προστασία 
των συμφερόντων των επενδυτών. Οι παραπάνω μη¬ 
χανισμοί και διαδικασίες επιτρέπουν την ηλεκτρονική 
διαπραγμάτευση μέσω υλικοτεχνικής υποδομής, στην 
οποία έχουν πρόσβαση τα Μέλη. Το Χ.Α. τηρεί, αρκού¬ 
ντως λεπτομερή αρχεία σχετικά με το Σύστημα και την 
Αγορά, από τα οποία μπορούν να αντληθούν επαρκή 
στοιχεία για τα παραπάνω υπό (α) έως (δ) θέματα. Το 
Χ.Α. εξειδικεύει με Απόφασή του τον τρόπο λειτουργίας 
των παραπάνω διαδικασιών και τήρησης των αρχείων. 
Το ΧΑ ενημερώνει την ΕΚ α) για κάθε σημαντικό κίνδυνο 
ικανό να επηρεάσει την ορθή διαχείριση των τεχνικών 
λειτουργιών του Συστήματος, καθώς και τη δίκαιη και 
εύρυθμη διεξαγωγή συναλλαγών και β) για τα μείζονος 
σημασίας συμβάντα με τα οποία επέρχονται οι εν λόγω 
κίνδυνοι.» 

19. Στην παράγραφο 2.1.9 προστίθεται μετά την μέθοδο 
(στ), μέθοδος (ζ) ως εξής και διαγράφεται ο αριθμός (3) 
ως αρίθμηση της τελευταίας εσωτερικής παραγράφου: 

(ζ) Μέθοδος προσδιορισμού τιμής κλεισίματος με δη¬ 
μοπρασία με σημαντική αξία συναλλαγών 

(1) Η τιμή κλεισίματος προκύπτει σε προκαθορισμένο 
διάστημα πριν τη λήξη της συνεδρίασης μέσω της διε¬ 
νέργειας συναλλαγών Μεθόδου 2 όπως περιγράφεται 


στην παράγραφο 2.3.3 ή, εφόσον συντρέχει περίπτωση 
εφαρμογής του μηχανισμού ΑΜΕΜ κατά τα προβλεπό¬ 
μενα στην §2.6.4, μέσω της διενέργειας συναλλαγών 
Μεθόδου 2, όπως ορίζεται με βάση το μηχανισμό αυτό. 

(2) Κατά παρέκκλιση του παραπάνω (1) εφόσον μετά 
την εφαρμογή του ΑΜΕΜ υφίστανται σημαντικές απο¬ 
κλίσεις στην τιμή και στον όγκο της δημοπρασίας από 
τα δεδομένα της αγοράς ή όταν το σύνολο της προ- 
σφερόμενης ή ζητούμενης με τη δημοπρασία ποσότη¬ 
τας ικανοποιείται από ελεύθερες εντολές ή εντολές 
στο άνοιγμα, ή αν κατά τη δημοπρασία δεν επιτυγχά¬ 
νεται σημαντική αξία συναλλαγών, η τιμή κλεισίματος 
υπολογίζεται με βάση: 3. τη Μέθοδο ΣΜΟ ποσοστιαία 
καθορισμένου τμήματος του όγκου ημερήσιων συναλ¬ 
λαγών, (ε) παραπάνω, με την προϋπόθεση ότι υπάρχει 
σημαντική αξία συναλλαγών ό. ή την τιμή εκκίνησης 
σε περίπτωση που δεν ικανοποιείται το 3. 

(3) Τα κριτήρια υπολογισμού της τιμής κλεισίματος 
ελέγχονται καθ’ όλη τη διάρκεια της φάσης συγκέ¬ 
ντρωσης εντολών με τη Μέθοδο 2. 

(4) Εφόσον δεν υπολογίζεται τιμή δημοπρασίας με 
βάση τη Μέθοδο 2, οι προς εκτέλεση εντολές που 
εισήχθησαν κατά τη Μέθοδο 2, εκτελούνται στην τιμή 
κλεισίματος, και εφόσον πληρούν τα κριτήρια ταύτισης 
με βάση την τιμή αυτή. 

(5) Το Χ.Α. μπορεί με Απόφασή του να εξειδικεύει 
κάθε θέμα και αναγκαία λεπτομέρεια αναφορικά με 
την εφαρμογή των παραπάνω διατάξεων.» 

20. Στην υποπαράγραφο 2.3.6.1 διαγράφεται η εσωτε¬ 
ρική παράγραφος (6) και αντικαθίσταται το τελευταίο 
εδάφιο της εσωτερικής παραγράφου (2) ως εξής: 

«Το μήνυμα περιλαμβάνει το σύμβολο της προς εκ¬ 
ποίηση Κινητής Αξίας και τον αριθμό των τεμαχίων.» 

21. Στην υποπαράγραφο 2.5.2.1 διαγράφεται ο αριθμός 

(1) ως αρίθμηση της εσωτερικής παραγράφου και αντι¬ 
καθίσταται το πρώτο εδάφιο αυτής ως εξής: 

«Η Υπηρεσία ΗΒΙΠ προς τις εισηγμένες παρέχεται 
ιδίως στην περίπτωση που η συμπληρωματική σειρά 
Κινητών Αξιών εισάγεται στην Αγορά Αξιών με την αί¬ 
ρεση της επίτευξης διασποράς.» 

22. Η παράγραφος 2.6.3 αντικαθίσταται ως εξής: 

«2.6.3 Όρια ημερήσιας διακύμανσης τιμών 

(1) Το ΧΑ εφαρμόζει όρια ημερήσιας διακύμανσης τι¬ 
μών στην Αγορά Αξιών σύμφωνα με τις διατάξεις των 
επόμενων παραγράφων και κατά τα ειδικότερα προ¬ 
βλεπόμενα σε Απόφαση του Χ.Α. 

(2) Ως όρια ημερήσιας διακύμανσης τιμών ορίζεται το 
εύρος τιμών εντός του οποίου επιτρέπεται να κινηθούν 
οι τιμές ορισμένης Κινητής Αξίας κατά τη διάρκεια της 
συνεδρίασης. 

(3) Τα όρια διακύμανσης τιμών Κινητής Αξίας προσ¬ 
διορίζονται ως ποσοστά απόκλισης από την τιμή εκκί¬ 
νησης αυτής ή τυχόν άλλη τιμή που ορίζεται ως τιμή 
αναφοράς. Σε περίπτωση διαπραγμάτευσης Κινητής 
Αξίας χωρίς όρια, η τιμή της μπορεί να μεταβάλλεται 
απεριόριστα. 

(4) Τα όρια διακύμανσης τιμών μπορεί να είναι στατικά 
ή κλιμακούμενα. Τα στατικά όρια προσδιορίζονται με 
βάση την τιμή αναφοράς και παραμένουν σταθερά καθ’ 
όλη τη διάρκεια της συνεδρίασης. Τα κλιμακούμενα όρια 
διευρύνονται αυτόματα κάθε φορά που στη μέγιστη ή 
στην ελάχιστη τιμή του ορίου παραμένουν ανεκτέλε¬ 
στες εντολές αγοράς ή πώλησης στις καλύτερες τιμές 

αγοράς ή πώλησης αντίστοιχα για συγκεκριμένο προ¬ 
καθορισμένο χρονικό διάστημα. 

(5) Το Χ.Α. μπορεί να διαφοροποιεί τα όρια ημερήσι¬ 
ας διακύμανσης ανά Κατηγορία ένταξης των Κινητών 
Αξιών, ανά είδος Κινητής Αξίας,,ή ανά χρηματιστηριακό 
δείκτη, ή ανάλογα με τη συναλλακτική συμπεριφορά 
των Κινητών Αξιών. 

(6) Στις περιπτώσεις προσαρμογής της τιμής εκκίνη¬ 
σης λόγω εταιρικών πράξεων, ως τιμή αναφοράς για τον 
υπολογισμό των ορίων ημερήσιας διακύμανσης τιμών 
λαμβάνεται η προσαρμοσμένη τιμή με βάση την εται¬ 
ρική πράξη, όπως αυτή ειδικότερα ορίζεται σε σχετική 
Απόφαση του ΧΑ. 

7) Ειδικά στις περιπτώσεις: 

α) αύξησης Μετοχικού Κεφαλαίου εισηγμένης εταιρίας 
με καταβολή μετρητών με δικαίωμα προτίμησης υπέρ 
των παλαιών μετόχων, 

β) έκδοσης μετατρέψιμου ομολογιακού δανείου από 
εισηγμένη εταιρία με δικαίωμα προτίμησης υπέρ των 
παλαιών μετόχων, 

γ) συγχώνευσης με απορρόφηση μη εισηγμένης από 
εισηγμένη εταιρία, 

δ) συγχώνευσης με απορρόφηση εισηγμένης από ει¬ 
σηγμένη εταιρία, 

ε) συνδυασμού δύο ή περισσοτέρων από τις παραπά¬ 
νω περιπτώσεις, 

στ) συνδυασμού μίας ή περισσοτέρων από τις πα¬ 
ραπάνω περιπτώσεις με κάποια άλλη εταιρική πράξη, 

και μόνο για την πρώτη ημέρα διαπραγμάτευσης με 
προσαρμοσμένη τιμή, η τιμή αναφοράς 

για τον υπολογισμό των ορίων διακύμανσης της τιμής 
ορίζεται ως εξής: 

ί) Τιμή αναφοράς για τον υπολογισμό του θετικού 
πρώτου ορίου διακύμανσης είναι η μεγαλύτερη τιμή 
μεταξύ της τιμής κλεισίματος της προηγούμενης συνε¬ 
δρίασης και της προκύπτουσας προσαρμοσμένης τιμής. 

ϋ) Τιμή αναφοράς για τον υπολογισμό του αρνητικού 
πρώτου ορίου διακύμανσης είναι η μικρότερη τιμή με¬ 
ταξύ της τιμής κλεισίματος της προηγούμενης συνε¬ 
δρίασης και της προκύπτουσας προσαρμοσμένης τιμής. 

8) Τα όρια ημερήσιας διακύμανσης τιμών, εφόσον 
εφαρμόζονται, δεν ισχύουν κατά τις πρώτες τρεις (3) 
ημέρες διαπραγμάτευσης στις εξής περιπτώσεις: 

(α) εισαγωγής στη διαπραγμάτευση για πρώτη φορά, 
μετοχών και Τίτλων Παραστατικών των παραγράφων 
3.1.4.2 και 3.1.4.3 

(β) επαναδιαπραγμάτευσης μετοχών και Τίτλων Παρα¬ 
στατικών των παραγράφων 3.1.4.2 και 3.1.43 οι οποίες τελού¬ 
σαν σε καθεστώς αναστολής διαπραγμάτευσης για χρονικό 
διάστημα που ορίζεται από το Χ.Α. με Απόφασή του. 

9) Σε περίπτωση επαναδιαπραγμάτευσης Μεριδίων 
Δ.Α.Κ., τα οποία τελούσαν σε καθεστώς αναστολής 
διαπραγμάτευσης, η τιμή εκκίνησης επί της οποίας 
υπολογίζονται τα όρια ημερήσιας διακύμανσης είναι 
η τιμή της καθαρής αξίας του Μεριδίου (ΝΑν/υπίΙ) της 
προηγούμενης ημέρας. 

10) Σε περίπτωση διαπραγμάτευσης δευτερογενώς ή 
παράλληλα εισηγμένων μετοχών στο ΧΑ, οι ρυθμίσεις 
σχετικά με τα όρια ημερήσιας διακύμανσης τιμών στις 
Αγορές δύναται να προσαρμόζονται, λαμβάνοντας υπ’ 
όψιν τους κανόνες όλων των αγορών διαπραγμάτευσης. 
Το ΧΑ ορίζει τους όρους εφαρμογής της παρούσας 
υποπαραγράφου σε σχετική Απόφασή του.» 


23. Η εσωτερική παράγραφος (1) της παραγράφου 2.6.4 
αντικαθίσταται ως εξής: 

«1) Πέραν των ορίων της § 2.6.3., το Χ.Α. εφαρμόζει μη¬ 
χανισμούς ελέγχου της μεταβλητότητας των τιμών στην 
Αγορά Αξιών, σύμφωνα με τις επόμενες παραγράφους 
και καθορίζοντας ειδικότερα τους όρους και προϋποθέ¬ 
σεις εφαρμογής τους σε σχετική Απόφασή του» 

24. Οι εσωτερικές παράγραφοι (6) και (7) της παρα¬ 
γράφου 2.6.12 αντικαθίστανται ως εξής: 

«6) Στις περιπτώσεις διαγραφής Παραγώγου ισχύουν 
ειδικότερα τα εξής: 

(α) Αν το Παράγωγο είναι ΣΜΕ, οι αμοιβαίες υπο¬ 
χρεώσεις καθίστανται αυτοδίκαια ληξιπρόθεσμες την 
επόμενη ημέρα συναλλαγών της ημέρας διαγραφής. 

(β) Εάν το Παράγωγο είναι δικαίωμα προαίρεσης, 
μπορεί αυτό να ασκηθεί εντός της επόμενης ημέρας 
συναλλαγών της ημέρας διαγραφής. 

(γ) Εάν υπάρχει υποχρέωση παράδοσης υποκείμε¬ 
νων αξιών, αυτή μετατρέπεται αυτοδίκαια σε χρηματική 
υποχρέωση.» 

«7) Στις περιπτώσεις διαγραφής Παραγώγου, για τον 
υπολογισμό των υποχρεώσεων των συμβαλλομένων 
μερών θα λαμβάνεται υπόψη κατά περίπτωση η τελευ¬ 
ταία δημοσιευμένη τιμή της. υποκείμενης αξίας πριν 
τη διαγραφή του ή η τελευταία δημοσιευμένη τιμή του 
δείκτη της υποκείμενης αξίας πριν από τη διακοπή υπο¬ 
λογισμού του ή τη διακοπή δημοσίευσής του.» 

25. Η υποπαράγραφος 3.1.2.1.5 αντικαθίσταται ως εξής: 

«3.1.2.1.5 Φορολογικός έλεγχος 

Ο εκδότης πρέπει να έχει ελεγχθεί φορολογικά, για 
όλα τα φορολογικά αντικείμενα, για όλες τις χρήσεις για 
τις οποίες έχουν δημοσιευθεί, κατά το χρόνο υποβολής 
της αίτησης, οι ετήσιες οικονομικές του καταστάσεις, 
πλην της τελευταίας. Αν ο εκδότης υποχρεούται να 
καταρτίζει ενοποιημένες οικονομικές καταστάσεις, η 
υποχρέωση φορολογικού ελέγχου καταλαμβάνει και τις 
εταιρίες που όφειλαν να περιληφθούν στην τελευταία 
πριν την υποβολή της αίτησης ενοποίηση, με βάση τη 
μέθοδο της ολικής ενσωμάτωσης για τις χρήσεις στις 
οποίες καταρτίζονται ενοποιημένες οικονομικές κατα¬ 
στάσεις πλην της τελευταίας. Σε περίπτωση ύπαρξης 
παρελθουσών χρήσεων για τις οποίες δεν έχει συντε- 
λεστεί ο φορολογικός έλεγχος ή δεν έχουν εκδοθεί 
φορολογικά πιστοποιητικά, προσκομίζεται ειδική έκθεση 
ανεξάρτητου αναγνωρισμένου, ελεγκτικού και λογιστι¬ 
κού οίκου για τις τυχόν φορολογικές υποχρεώσεις του 
εκδότη. Το Χ.Α. δύναται να ζητά από τον εκδότη ή τους 
βασικούς μετόχους του επιπλέον διασφαλίσεις για την 
κάλυψη τυχόν φορολογικών υποχρεώσεων, κατά περί¬ 
πτωση, όπως την προσκόμιση ειδικής έκθεσης και από 
άλλον ανεξάρτητο αναγνωρισμένο ελεγκτικό ή λογι¬ 
στικό οίκο, ή βεβαίωσης ανάληψης από τους μετόχους 
των υποχρεώσεων για τις ανέλεγκτες χρήσεις κ.α. Αν 
ο εκδότης ή η εταιρία που κατά τα προηγούμενα εδά¬ 
φια πρέπει να ελεγχθεί φορολογικά δεν εδρεύει στην 
Ελλάδα, ο έλεγχος διενεργείται από αναγνωρισμένο 
ελεγκτικό και λογιστικό οίκο διεθνούς κύρους, ο οποίος 
συντάσσει ειδική έκθεση για τις τυχόν φορολογικές της 
υποχρεώσεις.» 

26. Η περίπτωση (γ) της υποπαραγράφου 4.1.3.1 αντι¬ 
καθίσταται ως εξής: 

«(γ) Ενημέρωση για καταβολή μερίσματος ή προμερί- 
σματος και λοιπών χρηματικών διανομών.» 

27. Η υποπαράγραφος 4.1.3.4 αντικαθίσταται ως εξής: 

«4.1.3.4 Ενημέρωση για καταβολή μερίσματος ή προ- 

μερίσματος και λοιπών χρηματικών διανομών 

1) Ο εκδότης οφείλει να αποστέλλει άμεσα στο Χ.Α. 
ανακοίνωση με το ποσό του μερίσματος ή προμερίσμα- 
τος (μικτό και καθαρό, εφόσον διαφέρουν), την ημέρα 
προσδιορισμού των δικαιούχων μερίσματος ή προμερί- 
σματος, την ημέρα αποκοπής, την ημέρα έναρξης πλη¬ 
ρωμής καθώς και την πληρώτρια τράπεζα ή την ΕΧΑΕ, 
κατά περίπτωση, μέσω της οποίας θα γίνει η καταβολή 
του σύμφωνα με τα προβλεπόμενα στην Ενότητα 5. 
Ως ημέρα έναρξης πληρωμής μπορεί να προσδιοριστεί 
οποιαδήποτε ημέρα εντός διαστήματος τριών (3) ερ¬ 
γασίμων ημερών από την αποστολή από την ΕΧΑΕ. του 
αρχείου προσδιορισμού δικαιούχων μερίσματος κατά 
τα ειδικότερα οριζόμενα στον Κανονισμό Λειτουργίας 
του Σ.Α.Τ. 

2) Ο εκδότης οφείλει επίσης να συμπεριλάβει στη σχε¬ 
τική ανακοίνωση τη διαδικασία πληρωμής μερίσματος 
ή προμερίσματος μέσω της πληρώτριας τράπεζας ή 
της ΕΧΑΕ, κατά περίπτωση, στους δικαιούχους που δεν 
έχουν παράσχει ή έχουν ανακαλέσει τη σχετική εξου¬ 
σιοδότηση προς τους Χειριστές τους για την είσπραξη 
του μερίσματος ή προμερίσματος κατά τα ειδικότερα 
οριζόμενα στον Κανονισμό Λειτουργίας του Σ.Α.Τ. 

3) Η αποκοπή του μερίσματος ή του προμερίσματος 
πραγματοποιείται με την προϋπόθεση ότι έχει δημοσι¬ 
ευτεί στο Η.Δ.Τ. και στην ιστοσελίδα του Χ.Α. σχετική 
ανακοίνωση του εκδότη, το αργότερο την τέταρτη (4η) 
εργάσιμη ημέρα που προηγείται της ημέρας προσδιο¬ 
ρισμού των δικαιούχων. 

4) Σε περίπτωση άλλης Χρηματικής Διανομής εφαρ¬ 
μόζονται αναλογικά οι παραπάνω παράγραφοι.» 

28. Οι εσωτερικές παράγραφοι (2), (3) και (4) της υπο- 
παραγράφου 4.1.4.3.1 αντικαθίστανται ως εξής: 

«2) Στο Οικονομικό Ημερολόγιο ο εκδότης προσδι¬ 
ορίζει την ημερομηνία ανακοίνωσης και δημοσίευσης 
στον τύπο των ετήσιων συνοπτικών οικονομικών του 
στοιχείων, που συνέταξε βάσει των Δ.Λ.Π/Δ.Π.Χ.Π., την 
ημερομηνία της ετήσιας ενημέρωσης αναλυτών σχετικά 
με τα οικονομικά του αποτελέσματα, την ημερομηνία 
της τακτικής Γενικής Συνέλευσης, την ημερομηνία απο¬ 
κοπής, την ημερομηνία προσδιορισμού των δικαιούχων 
και την ημερομηνία έναρξης καταβολής του μερίσμα¬ 
τος ή άλλης Χρηματικής Διανομής, εφόσον συντρέχει 
περίπτωση. 

3) Σε περιπτώσεις λήψης απόφασης, μετά την απο¬ 
στολή του Οικονομικού Ημερολογίου από το Διοικητικό 
Συμβούλιο του εκδότη για καταβολή προμερίσματος ή 
επιστροφής κεφαλαίου ή άλλης Χρηματικής Διανομής 
στους μετόχους του, το Ημερολόγιο συμπληρώνεται 
άμεσα από τον εκδότη, αναφέροντας το ύψος του πο¬ 
σού, την ημερομηνία αποκοπής, την ημερομηνία προσ¬ 
διορισμού των δικαιούχων και την ημερομηνία έναρξης 
καταβολής του. 

4) Επιπλέον των παραπάνω στοιχείων, σε περίπτωση 
που οι μετοχές του εκδότη συνιστούν υποκείμενη αξία 
παραγώγου, το οποίο αποτελεί αντικείμενο διαπραγμά¬ 
τευσης στην Αγορά Παραγώγων, ή συμμετέχουν σε δεί¬ 
κτη που συνιστά υποκείμενη αξία τέτοιου παραγώγου, 
ο εκδότης αναφέρει στο Οικονομικό Ημερολόγιο εάν η 
αποκοπή του μερίσματος ή του προμερίσματος ή του 
δικαιώματος επιστροφής κεφαλαίου ή άλλης Χρηματι¬ 


κής Διανομής θα πραγματοποιηθεί πριν ή μετά τη λήξη 
της τρέχουσας, κατά το χρόνο της αποκοπής, σειράς 
του σχετικού παραγώγου.» 

29. Στην παράγραφο 4.2 προστίθεται εσωτερική πα¬ 
ράγραφος (4) ως εξής: 

«4) Σε περίπτωση άλλων Χρηματικών Διανομών εξ 
ομολογιών, ισχύουν αναλογικά οι παραπάνω παράγρα¬ 
φοι.» 

30. Μετά την παράγραφο 4.8 προστίθεται παράγρα¬ 
φος 4.9 ως εξής: 

«4.9 Χρηματικές Διανομές 

Επί Χρηματικών Διανομών που δεν περιγράφονται 
ρητώς στον παρόντα Κανονισμό, εφαρμόζονται ανα¬ 
λογικά οι διατάξεις περί μερίσματος, προμερίσματος ή 
επιστροφής κεφαλαίου, κατά περίπτωση.» 

31. Το τελευταίο εδάφιο της εσωτερικής παραγράφου 
(5) της υποπαραγράφου 5.3.1.3 αντικαθίσταται ως εξής: 

«Σε περίπτωση μερικής κάλυψης σύμφωνα με το άρ¬ 
θρο 13α του κ.ν. 2190/1920, η παραπάνω προθεσμία αρ¬ 
χίζει από την ημερομηνία καταχώρισης στο Γ.Ε.ΜΗ. της 
τροποποίησης του σχετικού για το Μετοχικό Κεφάλαιο 
άρθρου του καταστατικού.» 

32. Η εσωτερική παράγραφος (3) της υποπαραγράφου 
5.3.3.2 αντικαθίσταται ως εξής: 

«3) Ο εκδότης οφείλει να ορίσει ως ημερομηνία προσ¬ 
διορισμού των δικαιούχων μεταξύ της τέταρτης (4ης) 
και έκτης (6ης) εργάσιμης ημέρας από την ημερομηνία 
έγκρισης της εισαγωγής.» 

33. Η υποπαράγραφος 5.3.4.2 αντικαθίσταται ως εξής: 

«5.3.4.2 Δεύτερο στάδιο 

1) Το δεύτερο στάδιο αφορά: 

(α) εάν πρόκειται για περίπτωση διάσπασης μετοχής 
(ερίίΐ), την αποκοπή του δικαιώματος και την προσαρ¬ 
μογή της τιμής της μετοχής που πραγματοποιούνται 
ταυτόχρονα, 

(β) εάν πρόκειται για περίπτωση συνένωσης μετοχών 
(ΓβνθΓ3θ ερίϋ), την προσωρινή παύση της διαπραγμάτευ¬ 
σης της μετοχής. 

Προς τούτο απαιτείται να έχει δημοσιευθεί στο Η.Δ.Τ. 
και στην ιστοσελίδα του Χ.Α., το αργότερο την πέμπτη 
(5η) εργάσιμη ημέρα που προηγείται της ημερομηνίας 
προσδιορισμού των δικαιούχων, σχετική ανακοίνωση 
του εκδότη. 

2) Η προσαρμογή της τιμής της μετοχής λόγω απο¬ 
κοπής του δικαιώματος γίνεται την πρώτη (1η) ημέρα 
διαπραγμάτευσης χωρίς το δικαίωμα. 

3) Ο εκδότης οφείλει να ορίσει ως ημερομηνία προσ¬ 
διορισμού των δικαιούχων την πέμπτη (5η) ή την έκτη 
(6η) εργάσιμη ημέρα από την ημερομηνία έγκρισης της 
εισαγωγής. Στην περίπτωση ΓθνβΓδθ ερίίΐ η προσωρινή 
παύση της διαπραγμάτευσης των μετοχών πραγμα¬ 
τοποιείται την τρίτη (3η) ή την τέταρτη (4η) εργάσιμη 
ημέρα από την ημερομηνία έγκρισης εισαγωγής.» 

34. Οι εσωτερικές παράγραφοι (1) και (2) της υποπα- 
ραγράφου 5.3.5.2 αντικαθίστανται ως εξής: 

«5.3.5.2 Δεύτερο Στάδιο 

1) Το δεύτερο στάδιο αφορά την έναρξη της διαπραγ¬ 
μάτευσης των υφιστάμενων μετοχών με τη νέα ονομα¬ 
στική αξία και, σε περίπτωση επιστροφής κεφαλαίου 
στους μετόχους, την αποκοπή του σχετικού δικαιώμα¬ 
τος και την προσαρμογή της τιμής. Προς τούτο απαιτεί¬ 
ται να έχει δημοσιευθεί στο Η.Δ.Τ. και στην ιστοσελίδα 
του Χ.Α., το αργότερο δύο εργάσιμες ημέρες πριν την 

έναρξη της διαπραγμάτευσης με τη νέα ονομαστική 
αξία, σχετική ανακοίνωση του εκδότη. 

2) Ο εκδότης οφείλει να ορίσει ως ημερομηνία έναρ¬ 
ξης διαπραγμάτευσης των υφιστάμενων μετοχών με την 
νέα ονομαστική αξία μεταξύ της δεύτερης (2ης) και της 
τέταρτης (4ης) εργάσιμης ημέρας από την ημερομηνία 
ενημέρωσης του Χ.Α. και, σε περίπτωση επιστροφής 
κεφαλαίου στους μετόχους, ως ημερομηνία προσδιο¬ 
ρισμού των δικαιούχων μεταξύ της τέταρτης (4ης) και 
έκτης (6ης) εργάσιμης ημέρας από την ημερομηνία ενη¬ 
μέρωσης του Χ.Α. Το προηγούμενο εδάφιο δεν εφαρμό¬ 
ζεται στις περιπτώσεις όπου ο εκδότης έχει προβεί σε 
σχετική δεσμευτική ανακοίνωση για τον προσδιορισμό 
των δικαιούχων, μέσω του Οικονομικού Ημερολογίου, 
κατά το χρόνο λήψης της απόφασης από το Διοικητικό 
Συμβούλιο αυτού για τη σύγκληση Γενικής Συνέλευσης 
που θα καλείται να αποφασίσει για την επιστροφή κε¬ 
φαλαίου.» 

35. Οι εσωτερικές παράγραφοι (2) και (3) της υποπα- 
ραγράφου 5.37.2 αντικαθίστανται ως εξής: 

«2) Για τη διαπραγμάτευση των νέων μετοχών που 
προκύπτουν από την μετατροπή απαιτείται να έχει δη- 
μοσιευθεί στο Η.Δ.Τ. και στην ιστοσελίδα του Χ.Α., το 
αργότερο δύο (2) εργάσιμες πριν την τελευταία ημέ¬ 
ρα διαπραγμάτευσης των μετατρεπόμενων μετοχών, 
σχετική ανακοίνωση του εκδότη. Εάν τούτο κρίνεται 
αναγκαίο, μπορεί να παύσει η διαπραγμάτευση πέραν 
των μετατρεπόμενων μετοχών και της κατηγορίας των 
μετοχών στην οποία ανήκουν οι νέες μετοχές.» 

«3) Ο εκδότης οφείλει να έχει ορίσει ως ημερομη¬ 
νία παύσης της διαπραγμάτευσης την τρίτη (3η) ή την 
τέταρτη (4η) εργάσιμη από την ημέρα έγκρισης της 
εισαγωγής.» 

36. Στην υποπαράγραφο 5.3.8.2 το πρώτο εδάφιο της 
περίπτωσης (α) της εσωτερικής παραγράφου (1) αντι¬ 
καθίσταται ως εξής 

«να έχει υποβληθεί στο Χ.Α. η εγκριτική απόφαση της 
αρμόδιας αρχής για τη συγχώνευση με απορρόφηση της 
εταιρίας και η καταχώρησή της στο Γ.Ε.ΜΗ.» 

και η περίπτωση (α) της εσωτερικής παραγράφου (2) 
αντικαθίσταται ως εξής: 

«(α) η έγκριση της αρμόδιας αρχής και η καταχώριση 
στο Γ.Ε.ΜΗ. της σχετικής τροποποίησης του καταστα¬ 
τικού του εκδότη και» 

37. Οι εσωτερικές παράγραφοι (1) και (2) της υποπα- 
ραγράφου 5.3.11.2 αντικαθίστανται ως εξής: 

«1) Το δεύτερο στάδιο αφορά την ακύρωση και δια¬ 
γραφή των μετοχών ή των ομολογιών ή, σε περίπτωση 
που η ακύρωση συντελείται με αναλογία αντικατάστα¬ 
σης, την προσωρινή παύση της διαπραγμάτευσης και 
την έναρξη διαπραγμάτευσης των νέων μετοχών. Προς 
τούτο απαιτείται να έχει δημοσιευθεί στο Η.Δ.Τ. και στην 
ιστοσελίδα του Χ.Α., το αργότερο την προηγούμενη 
εργάσιμη της ημέρας ακύρωσης, σχετική ανακοίνωση 


του εκδότη. Στην περίπτωση που η ακύρωση συντελεί- 
ται με αναλογία αντικατάστασης, απαιτείται να έχει 
δημοσιευθεί στο Η.Δ.Τ. και στην ιστοσελίδα του Χ.Α., το 
αργότερο (2) δύο εργάσιμες πριν την τελευταία ημέρα 
διαπραγμάτευσης σχετική ανακοίνωση του εκδότη.» 

«2) Ο εκδότης οφείλει να ορίσει ως ημερομηνία ακύρω¬ 
σης των μετοχών ή των ομολογιών ή προσωρινής παύ¬ 
σης της διαπραγμάτευσης, ανάλογα με την περίπτωση, 
την τρίτη (3η) ή την τέταρτη (4η) εργάσιμη ημέρα από 
την ημέρα ενημέρωσης του Χ.Α.» 

38. Η εσωτερική παράγραφος (1) της υποπαραγράφου 
5.3.15 αντικαθίσταται ως εξής: 

«1) Σε περίπτωση που εκδότης με έδρα εκτός Ελλάδος 
προβαίνει σε εισαγωγή νέων Κινητών Αξιών ή σε διε¬ 
νέργεια εταιρικών πράξεων, οι οποίες δεν ρυθμίζονται 
ειδικά στον παρόντα Κανονισμό, οι προβλεπόμενες προ¬ 
ϋποθέσεις, δικαιολογητικά, χρονικά όρια και οι εν γένει 
οι σχετικές διαδικασίες δύνανται να τροποποιούνται 
κατά περίπτωση, προκειμένου να προσαρμοστούν στο 
καθεστώς που διέπει τη λειτουργία του εκδότη.» 

39. Μετά την παράγραφο 5.5 προστίθεται παράγρα¬ 
φος 5.6 ως εξής: 

«5.6 Χρηματικές Διανομές 

Επί Χρηματικών Διανομών που δεν περιγράφονται 
ρητώς στον παρόντα Κανονισμό, εφαρμόζονται ανα¬ 
λογικά οι διατάξεις περί μερίσματος, προμερίσματος ή 
επιστροφής κεφαλαίου, κατά περίπτωση.» 

40. Μετά την παράγραφο 7.2.7 προστίθεται παράγρα¬ 
φος 7.2.8 ως εξής: 

«7.2.8 Ισχύς της 9ης τροποποίησης του Κανονισμού, 
όπως υιοθετήθηκε κατά την από 25.7.2013 συνεδρίαση 
του Δ.Σ. του Χ.Α. 

Η ισχύς της 9ης τροποποίησης του Κανονισμού, όπως 
υιοθετήθηκε κατά την από 25.7.2013 συνεδρίαση του Δ.Σ. 
του Χ.Α., αρχίζει από τη λήψη της απόφασης έγκρισής 
από την Επιτροπή Κεφαλαιαγοράς, εκτός αν άλλως 
ορίζεται σε αυτήν.» 

Αρθρο 2 

Οι παραπάνω τροποποιήσεις, όπως αυτές εγκρίνονται 
με την παρούσα απόφαση, πρέπει να ενσωματωθούν σε 
ενιαίο κείμενο στον «Κανονισμό του Χρηματιστηρίου 
Αθηνών» και να αναρτηθούν στην ηλεκτρονική ιστοσε¬ 
λίδα του Χρηματιστηρίου Αθηνών. 

Άρθρο 3 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

